EELNÕU 2019/190-1

								KOMISJONID:

eelarve- ja arengu-	JK	
haridus-	X	
kultuuri- 	X	
majandus-	X	
revisjoni-	X	
sotsiaal- 	X	
seenioride nõukoda	X	
noortevolikogu	X	

VILJANDI LINNAVOLIKOGU

MÄÄRUS

 31. oktoober 2019   nr

Viljandi linna arengustrateegia 2030+ ja
Viljandi linna arengukava aastateks 2020–2025 

Määrus kehtestatakse kohaliku omavalitsuse korralduse seaduse § 22 lõike 1 punkti 7,  § 37, § 372 lõigete 4 ja 7, Viljandi Linnavolikogu 31.10.2014 määruse nr 33 Viljandi linna arengukava ja eelarvestrateegia koostamise, muutmise, menetlemise ja kinnitamise kord alusel ning arvestades Viljandi Linnavolikogu 22.02.2018 otsust nr 51 Viljandi linna arengukava ja eelarvestrateegia aastateks 2020-2024 koostamise algatamine ning ajutise komisjoni moodustamine, Viljandi Linnavolikogu 22.02.2018 otsust nr 52 Viljandi Linnavolikogu ajutise komisjoni Viljandi linna arengukava ja eelarvestrateegia aastateks 2020-2024 koostamiseks esimehe valimine ja Viljandi Linnavolikogu 27.09.2018 otsust nr 74 Viljandi Linnavolikogu 22. veebruari 2018 otsuse nr 51 "Viljandi linna arengukava ja eelarvestrateegia aastateks 2020-2024 koostamise algatamine ning ajutise komisjoni moodustamine" muutmine

§ 1. Kinnitada Viljandi linna arengustrateegia 2030+ ja Viljandi linna arengukava aastateks 2020–2025 (lisatud).

§ 2. Tunnistada kehtetuks Viljandi Linnavolikogu 30.08.2018 määrus nr 23 Viljandi linna arengukava aastateks 2018-2023.

§ 3. Määrus jõustub 01.01.2020. a.

(allkirjastatud digitaalselt)
Helir-Valdor Seeder
linnavolikogu esimees

Koostaja: Reet Alev
Esitatud: 14.10.2019
Esitaja: Viljandi Linnavalitsus			Ettekandja: Madis Timpson
Lk arv: 8
Hääletamine: koosseisu häälteenamus

Seletuskiri
Viljandi linna arengustrateegia 2030+ ja Viljandi linna arengukava aastateks 2020–2025

Eelnõu eesmärgiks on kehtestada Viljandi linna arengustrateegia 2030+ ja Viljandi linna arengukava aastateks 2020–2025. 

Viljandi linna arengustrateegia 2030+ ning Viljandi linna arengukava aastateks 2020–2025 (edaspidi nimetatud arengukava) koostamise eesmärgiks on tagada erinevate valdkondade tasakaalustatud ja jätkusuutlik areng, määrata linna arengusuunad pikemaks perioodiks ning kokku leppida tegevused ja investeeringud lähiaastateks lähtudes linna erinevate valdkondade hetkeolukorrast, suundumustest ja rahalistest võimalustest.
Kohaliku omavalitsuse korralduse seaduse (edaspidi KOKS) § 22 lõike 1 punkti 7 kohaselt kuulub valla või linna arengukava vastuvõtmine ja muutmine volikogu ainupädevusse. Tulenevalt KOKSi §-ist 37 peab vallal ja linnal peab olema arengukava ja eelarvestrateegia, mis on aluseks eri eluvaldkondade arengu integreerimisele ja koordineerimisele ning arengukava koostatakse valla või linna kohta ja selles esitatakse vähemalt: 1) majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused; 2) probleemide ja võimaluste hetkeolukorra analüüs tegevusvaldkondade lõikes; 3) tegevusvaldkondade strateegilised eesmärgid koos taotletava mõjuga arengukava perioodi lõpuni; 4) strateegiliste eesmärkide täitmiseks vajalikud tegevused arengukava perioodi lõpuni. KOKSi § 372 kohaselt peab arengukava hõlmama iga aasta 15. oktoobri seisuga vähemalt nelja eelseisvat eelarveaastat ja arengukava eelnõu koostab valla- või linnavalitsus ning esitab vastuvõtmiseks valla- või linnavolikogule.
Viljandi Linnavolikogu algatas 22.02.18 otsusega nr 51 Viljandi linna arengukava ja eelarvestrateegia aastateks 2020-2024 koostamise ja moodustas ajutise komisjoni. 22.02.2018 otsusega nr 52 valis ajutise komisjoni esimeheks linnavolikogu eelarve- ja arengukomisjoni esimehe Helmut Hallemaa.

Arengudokumentide koostamise viisid läbi teemapõhised ja valdkondlikud töörühmad:
•	Võimekas, kaasav ja tark Viljandi linn – töörühma juht Helmut Hallemaa (töörühmana tegutses linnavolikogu ajutine komisjon)
•	Säästev ja roheline Viljandi linn – töörühma juht Marko Suvisild
•	Hubane ja turvaline Viljandi linn – töörühma juht Harri Juhani Aaltonen
•	Ettevõtlik ja ettevõtlust toetav Viljandi linn – töörühma juht Rain Hüva
•	Kutsuv ja unistav Viljandi linn – töörühma juht Valter Vaha
•	Õppiv ja nooruslik Viljandi linn – töörühma juht Tiit Jürmann
•	Kultuuri- ja spordilinn Viljandi – töörühma juht Marko Tiitus
•	Hooliv ning sotsiaalselt turvaline Viljandi linn – töörühma juht Heiki Raudla
Töörühmade ülesanne oli valdkondade sisuline käsitlemine, sealhulgas hetkeolukorra analüüs ning lähtepositsiooni kirjeldamine, eesmärkide sõnastamine, mõõdikute määramine ja tegevuskava koostamine.

Arengudokumentide koostamist juhtinud ajutine komisjon võttis vastu otsused, mis puudutasid tööprotsessi tervikuna, kinnitas visiooni ja strateegilised arengusuunad. Ajutine komisjon kooskõlastas arengudokumentide koostamise protsessi käigus töörühmade poolt välja töötatud arengukava osad ja otsustas võimalike olulisemate muutuste üle ning kooskõlastas arengudokumentide eelnõude terviktekstid. Samuti kinnitas kaasamise sammude tulemusena valminud dokumendi lisadeks olevad Viljandi linna SWOT-analüüsi, elanike küsitluse kokkuvõtte, gümnasistide ümarlaua kokkuvõtte ja rahvakohtumiste kokkuvõtte.

Võrreldes kehtiva Viljandi linna arengukavaga aastateks 2018-2023 on koostatud uue ülesehitusega dokument. Käesoleva dokumendi koosseisus on Viljandi linna arengustrateegia 2030+, visioon Viljandi linn 2030+, ülevaade rahvastiku suundumustest ning peatükid valdkondade kaupa, milles on toodud iga valdkonna lähtepositsioon 2019, arenguvajadused, arengueesmärgid, mõõdikud ja tegevuskava. Tegevuskavas on kajastatud tegevused aastateks 2020-2025 ning perspektiivsena tegevused 2030+. Dokumendi lisadeks on SWOT-analüüs ning rahvaküsitluse, gümnasistide ümarlaua ja linnaosades toimunud rahvakohtumiste kokkuvõtted. 

Viljandi linna arendustegevuses kavandatud tegevuste elluviimiseks prognoositud rahaliste vahendite maht kajastub Viljandi linna eelarvestrateegias aastateks 2020-2025. Konkreetsed eraldised arengukava elluviimiseks määratakse Viljandi linna iga-aastases eelarves.

Viljandi Linnavolikogu 31.10.2014 määruse nr 33 Viljandi linna arengukava ja eelarvestrateegia koostamise, muutmise, menetlemise ja kinnitamise kord alusel peab arengukava volikogus läbima vähemalt kaks lugemist. Arengukava kiidab heaks ja suunab avalikustamisele volikogu. Volikogu otsustab avalikustamisele suunamisel: 1) avaliku väljapaneku alguse, kestuse ja koha;  2) ettepanekute esitamise aja ja viisi; 3) avaliku arutelu toimumise aja ja koha. Avaliku väljapanek kestab vähemalt kaks nädalat ning igal isikul on õigus avaliku väljapaneku kestel esitada ettepanekuid. Avaliku väljapaneku tulemuste arutamiseks korraldab linnavalitsus avaliku arutelu, mille jooksul on võimalik esitada täiendavaid ettepanekuid.

Viljandi Linnavolikogu suunas pärast I lugemist Viljandi linna arengustrateegia 2030+ ja Viljandi linna arengukava aastateks 2020–2025 avalikule väljapanekule, mis toimus 2.-20. septembrini. Dokumendiga sai tutvuda Viljandi linna koduleheküljel, linnavalitsuse sekretäride juures aadressidel Linnu 2 ja Johan Laidoneri plats 5 ning Viljandi Linnaraamatukogus aadressil Tallinna 11/1. Avaliku väljapaneku ajal kuni 20. septembrini k.a. oli kõigil võimalus dokumentide tekstidega tutvuda ja teha omapoolseid muudatusettepanekuid saates need Viljandi linna e-posti aadressile viljandi@viljandi.ee või paberkandjal Viljandi Linnavalitsusele aadressil Linnu 2, 71020 Viljandi. Avalik arutelu Viljandi linna arengustrateegia 2030+ ja Viljandi linna arengukava aastateks 2020–2025 avaliku väljapaneku tulemuste arutamiseks toimus 25. septembril algusega kell 17.30 Viljandi raekoja II korruse saalis. 

Avaliku väljapaneku jooksul laekunud ettepanekud vaatas üle 08.10.19 koosolekul Viljandi linna arengukava ja eelarvestrateegia  koostamise ajutine komisjon ning otsustas, kas ettepanekuga arvestada või mitte arvestada. Komisjoni poolt heaks kiidetud ettepanekud on lisatud  arengukava teksti 2. lugemiseks.

Kokkuvõte esitatud ettepanekutest ning Viljandi linna arengukava ja eelarvestrateegia  koostamise ajutise komisjoni 08.10.2019 otsused esitatud ettepanekutele:

1.	Arvestada ettepanekuga Meede 6 nimetusse lisada „Elanikkonna keskkonnateadlikkuse tõstmine“ ning sõnastada meetme nimetus alljärgnevalt:
„Meede 6 Puhta looduskeskkonna hoidmine. Looduskeskkonna ja linnaruumi arukas hooldamine. Elanikkonna keskkonnateadlikkuse tõstmine“

2.	Arvestada ettepanekuga lisada Meede 6 juurde tegevused 6.16. ja 6.17. järgmises sõnastuses:
6.16.	Säästva arengu põhimõtteid toetava hariduse edendamine linna haridusasutustes	Soodustatakse keskkonnahariduse edendamist ja osalemist Rohelise kooli programmis.	Pidev	
6.17.	Isedeklareeruvate keskkonnamärgiste kasutamise ja organisatsioonide keskkonnamõju jälgimise programmidega liitumise soodustamine	Soodustatakse isedeklareeruvate keskkonnamärgiste kasutamist toodetel ja teenustel ning organisatsioonide keskkonnamõju jälgimise programmidega liitumist nt Roheline kontor.	Pidev	

3.	Arvestada ettepanekuga lisada Meede 7 juurde tegevused 7.7. ja 7.8. järgmises sõnastuses:
7.7.	Elanike teavitamine korrektse kompostimise tähtsusest	Teavitused elanikele edastatakse linna kodulehekülje ja ajakirjanduse kaudu.	Pidev	
7.8.	Keskkonda parandavate tegevuste toetamine	Toetatakse erinevate keskkonna parandamise tegevuste läbiviimist ja neis osalemist nt teeme ära talgupäev, maailmakoristuspäev, kõnni ja korja jt algatused.	Pidev	

4.	Arvestada ettepanekuga lisada Meede 12 juurde tegevus 12.16. järgmises sõnastuses:
12.16.	Meetmete elluviimine liiklusohtlike ristmike ohutumaks muutmiseks	Teostatakse liiklusohtlike ristmike (sh Valuoja pst, Kagu tn ja C.R.Jakobsoni tn, Reinu tee ja Riia mnt, Tallinna tn ja Musta tee, Kesk-Kaare, Lääne tn ja Paala tee, Tallinna tn ja Leola tn, Tartu tn ja Aasa tn ning Leola tn ja Vaksali tn ristmikud) liikluskorralduse analüüs 	2020-2021	
		Viiakse ellu meetmed ristmike ohutumaks muutmiseks tulenevalt analüüsi tulemustest.	Perspektiivne	

5.	Arvestada ettepanekuga lisada Meede 20 juurde tegevus 20.10. järgmises sõnastuses:
20.10 	Säästva arengu põhimõtteid toetava hariduse edendamine linna haridusasutustes	Soodustatakse keskkonnahariduse edendamist ja osalemist Rohelise kooli programmis.	Pidev	

6.	Arvestada ettepanekuga täiendada Meede 21 tegevuse 21.7. Tehnoloogia-, loodus- ja täppisteadusainete õpetamise tingimuste parandamine tegevuse selgitust ja sisu lausega „Rekonstrueeritakse hoone (Uueveski 1/1) keskkonnahariduse ja tehnoloogiamajaks.“ ning sõnastada tegevus 21.7. alljärgnevalt:
21.7.	Tehnoloogia-, loodus- ja täppisteadusainete õpetamise tingimuste parandamine	Otsitakse võimalusi tehnoloogia-, loodus- ja täppisteadusainete õpetamise keskuse või muu õppetöö läbiviimise vormi leidmiseks. Rekonstrueeritakse hoone (Uueveski 1/1) keskkonnahariduse ja tehnoloogiamajaks.	Perspektiivne	

7.	Arvestada ettepanekuga lisada Meede 28 tegevuse 28.4. perspektiivne alategevus „Huntaugu vabaaja pargi detailplaneeringu elluviimisega lahendatakse alal parkimine, jalakäijate ohutu liiklemine ja tänavavalgustus.“ ning sõnastada tegevus 28.4. alljärgnevalt:
28.4.	Huntaugu piirkonna arendamine aasta ringi kasutamiseks tervisespordi- ja vaba aja alana 	Viljandi järveäärse terviseraja Huntaugu piirkonda paigaldatakse 2020. aastal kunstlume tootmiseks vajalik pumpla ja rajatakse veetorustik ning 2021. ja 2022. aastal  hangitakse 2 lumekahurit. 	2020-2022	
		Huntaugu vabaaja pargi detailplaneeringu elluviimisega lahendatakse alal parkimine, jalakäijate ohutu liiklemine ja tänavavalgustus.	Perspektiivne	

8.	Arvestada ettepanekuga täiendada Meetme 1 tegevust 1.1. Hea ja vajaliku avaliku teenuse pakkumine lausega „„Ühe ukse poliitika“ põhimõtte rakendamine kodanike ja linnavalitsuse vahelisel suhtlusel“ ning tegevuse selgitust lausega „Tõhustame linnavalitsuse ametite koostööd ning vähendame kodanike vajadust liikuda ametkondade vahel oma murele lahenduste leidmiseks.“ ning sõnastada tegevus 1.1. alljärgnevalt:
1.1.	Hea ja vajaliku avaliku teenuse pakkumine. „Ühe ukse poliitika“ põhimõtte rakendamine kodanike ja linnavalitsuse vahelisel suhtlusel. 	Avalik teenus on seaduslik, inimesekeskne, usaldusväärne, asjatundlik, erapooletu, läbipaistev ja arusaadav. 
Asjaajamine on korrektne, sõbralik ja mugav.
Tõhustame linnavalitsuse ametite koostööd ning vähendame kodanike vajadust liikuda ametkondade vahel oma murele lahenduste leidmiseks.	Pidev	

9.	Mitte arvestada ettepanekuga asendada tegevuse 2.5. Iga-aastased ajurünnakud uute lahenduste leidmiseks elluviimine sõna „Perspektiivne“ sõnaga „Pidev“.
10.	Mitte arvestada ettepanekuga asendada tegevuse 5.8. Viljandisse tööle ja elama! kampaaniate läbiviimine elluviimine sõna „Perspektiivne“ sõnaga „Pidev“.
11.	Mitte arvestada ettepanekuga lisada Meede 6 juurde tegevus 6.18. järgmises sõnastuses:
6.18.	Heakorrateenuste pakkujate kontaktandmete kogumine ja vahendamine kinnistuomanikele.	Lihtsustamaks kinnistuomanikel oma kohustuste täitmist kinnistuga külgnevate kõnniteede hooldamisel, kogub linn kokku heakorrateenuste osutajate kontaktandmed ning jagab neid linna koduleheküljel. Kogutakse kokku ka kogukonnaliikmete kontaktid, kes on valmis kaaslinlastele teenust osutama. 	Pidev	

12.	Mitte arvestada ettepanekuga asendada tegevuse 7.2. Viljandi jäätmejaama kaasajastamine elluviimine sõna „Perspektiivne“ aastaga „2021“.
13.	Mitte arvestada ettepanekuga asendada tegevuse 7.4. Jäätmete liigiti kogumise võrgustiku arendamine elluviimine kõikide tegevuste puhul sõna „Perspektiivne“ sõnaga „Pidev“.
14.	Mitte arvestada ettepanekuga jätta välja tegevus 11.8. Arkaadia aia arendamine
15.	Arvestada ettepanekuga asendada tegevuse 11.10. Üldkasutatavate ehitiste auditeerimine ligipääsetavuse tagamiseks elluviimise aasta „2023“ sõnaga „Pidev“.
16.	Arvestada osaliselt ettepanekuga lisada tegevuse 12.8. Viljandi järve rannaala parkimis- ja juurdepääsuvõimaluste parandamine nimetusse sõnad „koostöös Viljandi vallaga“ ning sõnastada tegevus 12.8. alljärgnevalt:
12.8.	Viljandi järve rannaala parkimis- ja juurdepääsuvõimaluste parandamine 	Korrastatakse ja laiendatakse rannaala parkimis- ja juurdepääsuvõimalusi, sh koostöös Viljandi vallaga	2022	

17.	Arvestada osaliselt ettepanekuga lisada tegevuse 12.14. Panustamine õhu kvaliteedi parandamisse nimetusse sõnad „ebameeldiva lõhna leviku piiramisse“ ning sõnastada tegevus 12.14. alljärgnevalt:
12.14.	Panustamine õhu kvaliteedi parandamisse 	Soodustatakse uute tehnoloogiate kasutuselevõttu sh reoveemuda käitlemiseks, ebameeldiva lõhna leviku piiramisse jms.	Perspektiivne	

18.	Arvestada osaliselt ettepanekuga lisada tegevuse 15.4. Kaugtöökeskuse käivitamine nimetusse sõnad „koostöös erasektoriga“ ja asendada tegevuse selgitus lausega “Koostöös erasektoriga arendatakse välja ja käivitatakse keskus, kus alustav ettevõtja saab kasutada ruume koos kiire internetiga.“  ning sõnastada tegevus 15.4. alljärgnevalt:
15.4.	Kaugtöökeskuse käivitamine 	Erasektoriga koostöös arendatakse välja ja käivitatakse keskus, kus alustav ettevõtja saab kasutada ruume koos kiire internetiga.	Perspektiivne

19.	Mitte arvestada ettepanekuga lisada Meede 15 juurde perspektiivne tegevus 15.5. järgmises sõnastuses:
15.5. 	Ettevõtjatele „võtmed kätte“ lahenduste pakkumine ettevõtete loomiseks ja laiendamiseks Viljandi linnas	Luuakse ja rakendatakse eesmärgistatud tööplaan, mis toetab ettevõtete teket ja laienemist Viljandi linnas. Lihtsustatakse ja kiirendatakse linna taristuga seotud küsimustes bürokraatlikke toiminguid, et ettevõtlustegevuse laienemist toetada.	Perspektiivne	

20.	Arvestada ettepanekuga asendada tegevuse 16.12. Ühistranspordi liinivõrgu ja liikuvuse analüüsi läbiviimine ning tulemuste rakendamine elluviimise puhul sõna „Perspektiivne“ sõnaga „Pidev“.
21.	Arvestada osaliselt ettepanekuga lisada tegevuste 17.8. Seikluspargi rajamine ja 17.9. golfiväljaku rajamine nimetusse sõnad „koostöös Viljandi vallaga“ ning sõnastada tegevused 17.8. ja 17.9. alljärgnevalt:
17.8.	Seikluspargi rajamine 	Rajatakse koostöös erasektori ja Viljandi vallaga seikluspark kas Ordulinnuse varemete kõrvale või Viljandi järve vastaskaldale.	Perspektiivne	
17.9.	Golfiväljaku rajamine 	Selgitatakse koostöös erasektori ja Viljandi vallaga välja sobiv asukoht golfiväljakule ja otsitakse kootööpartner golfiväljaku rajamiseks.	Perspektiivne	

22.	Mitte arvestada ettepanekuga lisada Meede 22 juurde tegevus 22.6. järgmises sõnastuses:
22.6.	Lasteaiaõpetajatele täiendavate tasustatud puhkepäevade tagamine	Võimaldatakse lasteaedades töötavatele lasteaiaõpetajatele vähemalt 49 puhkusepäeva aastas.	Perspektiivne	

23.	Arvestada osaliselt ettepanekuga lisada tegevuse 23.3. Viljandi Päevakeskuse juurde loodud laste ja perede osakonna teenuste arendamine nimetusse sõnad „ning rolli täpsustamine päevakeskuse struktuuris.“ ja tegevuse selgitusse lause „Täiendavalt analüüsitakse osakonna võimalikku kujunemist iseseisvaks tugiteenuste keskuseks väljaspool Viljandi Päevakeskuse struktuuri.“ ning sõnastada tegevus 23.3. alljärgnevalt:
23.3.	Viljandi Päevakeskuse juurde loodud laste ja perede osakonna teenuste arendamine ning rolli täpsustamine 	Jätkatakse Viljandi Päevakeskuse juurde loodud laste ja perede osakonna poolt osutatavate haridusvaldkonna tugiteenuste arendamist. 	Pidev	
		Analüüsitakse osakonna võimalikku kujunemist iseseisvaks tugiteenuste keskuseks väljaspool Viljandi Päevakeskuse struktuuri.	Perspektiivne	

24.	Arvestada osaliselt ettepanekuga muuta tegevust 27.6 ja sõnastada see alljärgnevalt:
27.6.	Sihtasutuse Holstre-Polli Vabaajakeskus  arendamine koostöös Viljandi vallaga 
	Osaletakse sihtasutuse Holstre-Polli Vabaajakeskus väljaarendamisel sh kaasfinantseeringuga regionaalsete tervisespordikeskuste toetamise programmis.	2020-2022
	
		Koostatakse Sihtasutuse Holstre-Polli Vabaajakeskuse arendamise strateegia.	Perspektiivne	
25.	Arvestada ettepanekuga muuta tegevuse 27.5. nimetuses sõnade järjekorda ning nimetada tegevus 27.5. Meistriliiga tasemel esindusvõistkondade toetamine.
26.	Arvestada osaliselt ettepanekuga muuta tegevuse 29.12 nimetust, tegevuse kirjeldust ja elluviimise aega alljärgnevalt:
29.12.	Osalemine Tartu linna 2024. aasta Euroopa kultuuripealinna programmi elluviimisel	Koostööleppe raames osaletakse Viljandi linna kultuuripotentsiaaliga Tartu linna  2024. aasta Euroopa kultuuripealinna programmi elluviimisel.	2024	

27.	Arvestada osaliselt ettepanekuga lisada tegevuse 29.9. Piirkondliku kultuurikoordinaatori ametikoha loomine nimetusse sõnad „koostöös Viljandi vallaga“ ning lisada tegevuse kirjeldusse sõnad „ koostöös Viljandimaa omavalitsustega.“
28.	Arvestada ettepanekuga asendada tegevuse 29.14. Loomeresidentuuride toetamine kirjelduses sõna „läbiviimist“ sõnaga „toimumist“.
29.	Mitte arvestada ettepanekuga muuta tegevuse 34.3. Omastehooldajate toetamine tegevuse selgitust sõnastuses „Omastehooldajatele tagatakse eesmärgipärased hüved ja teenused ning töötatakse välja kord õiglaseks tasustamiseks“ ja elluviimise aega asendades sõna „perspektiivne“ sõnaga „pidev“ ning jätta tegevus sõnastuses:
34.3.	Omastehooldajate toetamine	Kaasajastatakse omastehooldajate tasustamise süsteemi. 	Perspektiivne

30.	Arvestada ettepanekuga lisada tegevus 34.4. järgmises sõnastuses:
34.4.	Sotsiaalteenuse saajate hulgas regulaarsete rahulolu-uuringute läbiviimine	Teenuste kvaliteedi tagamiseks viiakse teenuste saajate hulgas läbi regulaarseid rahulolu-uuringuid kaasates sõltumatuid küsitlejaid/uurijaid. 	Pidev	

31.	Arvestada osaliselt ettepanekuga lisada tegevuse 35.3. SA Viljandimaa Hoolekandekeskuse hoone laiendamine nimetusse sõnad „või krundile muid eakusega seotud teenuseid pakkuvate hoonete ehitamine“ ja tegevuse selgitusse lause „Täiendavat tähelepanu vajab dementsussündroomiga inimestele sobiva keskkonna loomine. “ ning sõnastada tegevus 35.3. alljärgnevalt:
35.3.	SA Viljandimaa Hoolekandekeskuse hoone laiendamine 	Suurenenud vajaduse tõttu SA Viljandimaa Hoolekandekeskuse teenuse järele planeeritakse  hoonele juurdeehitust, et parandada klientide teenindamist ja personali töötingimusi ning suurendada klientide arvu. Täiendavat tähelepanu vajab dementsussündroomiga inimestele sobiva keskkonna loomine.  	Perspektiivne	

32.	Arvestada osaliselt ettepanekuga lisada tegevuse 35.4. Sotsiaalameti töötingimuste parandamine nimetusse sõnad „ja vastavusse viimine seadustega ette nähtud tingimustele“, asendada tegevuse selgitus ja elluviimise aeg ning sõnastada tegevus 35.4. alljärgnevalt:
35.4.	Sotsiaalameti töötingimuste parandamine 	Sotsiaalametile tagatakse nõustamisteenuse osutamiseks vajalikud tingimused ja tööruumid.	Perspektiivne	

(allkirjastatud digitaalselt)
Reet Alev
linnaarengu spetsialist